Run for Your Life

«Run For Your Life» er en sang av The Beatles som ble skrevet av John Lennon, men kreditert Lennon/McCartney. Sangen ble utgitt 3. desember 1965 på gruppens sjette britiske album Rubber Soul. Tre dager senere ble den amerikanske utgaven av Rubber Soul utgitt med «Run For Your Life» inkludert.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 

Lennon var ikke fornøyd med «Run For Your Life», og avfeide sangen som sine et av sine dårligste arbeid. Han hadde «lånt» åpningsstrofen «I'd rather see you dead little girl than to be with another guy» fra «Baby, Let's Play House»Sheff, David (1981). The Playboy Interviews with John Lennon & Yoko Ono ISBN 0-425-05989-8 ; en innspilling Elvis Presley ga ut i 1955.Burke, Ken & Griffin, Dan (2006) The Blue Moon Boys – The Story of Elvis Presley's Band. Chicago Review Press. ISBN 1-55652-614-8 s. 47 Setningen oppstår cirka 1:47 ut i Presleys versjon. Originalen til «Baby, Let's Play House» ble utgitt 1954 av sangens komponist, Arthur Gunter.http://www.secondhandsongs.com/performance/2529 Årsaken til at Lennon mislikte «Run For Your Life», kan skyldes at teksten føltes for mannsjåvinistisk, noe som kanskje ikke helt falt i smak hos Yoko Ono som han etter hvert ville innlede et forhold til og gifte seg med.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 129 Lennon mente George Harrison hadde «Run For Your Life» som en favoritt.Sheff, David (1981). The Playboy Interviews with John Lennon & Yoko Ono ISBN 0-425-05989-8

 Innspilling 

«Run For Your Life» ble innspilt 12. oktober 1965 og var den første sang som ble innspilt for Rubber Soul. På tagning fem fikk de til en komplett gjennomgang.Lewisohn, Mark (1988). The Beatles Recording Sessions s. 63 Grunnkompet bestod av akustisk gitar (Lennon), bassgitar (Paul McCartney), trommer (Ringo Starr), og sologitar (Harrison). Harrison spilte riffet både i intro og mellom versene, ellers slår Harrison over strengene samtidig som skarptromme slaget. Disse riffene ble spilt inn igjen av Harrison samtidig som han tok soloen. En annen gitar spiller et slide-riff, uten at det er sikkert av hvem. Ved siden av en tamburin, ble også to kor-pålegg lagt på, hvorav en av dem inneholdt Lennons solo vokal i versene. Det andre kor-innslaget (uten Lennons vokal i versene) sløyfet å synge «little girl» på slutten av refrengene.

 Musikere og instrumenter 
John Lennon: akustisk gitar, slide-gitar, vokal, harmonivokal
Paul McCartney: bassgitar, harmonivokal
George Harrison: sologitar, harmonivokal
Ringo Starr: trommer, tamburin

 Versjoner som ikke er offentlig utgitt 
Blant samlere finnes en kort versjon av «Run For Your Life» med kun Lennons stemme (også i refrengene). Lennon begynner å synge på feil vers etter instrumentalpartiet på dette opptaket.

Under «Get Back sessions» 24. januar 1969, spilte de en høyst uhøytidlig versjon som på ingen måte kunne arkiveres under versjoner som egnet til offisiell utgivelse.Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters. New York City, St. Martin's Press ISBN 0-312-15534-4 s. 247

 Coverversjoner 
 Nancy Sinatra på albumet Boots (1966). I teksten er «girl» byttet ut med «boy» i stedet.
 Gary Lewis & the Playboys på albumet She's Just My Style (1966).
 Johnny Rivers på albumet ...And I Know You Wanna Dance (1966).
 Thee Headcoatees på albumet Girlsville (1991)

Referanser

 Eksterne lenker 
 Sangteksten (presentert på The Beatles' offisielle webside)

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965
Kategori:Britiske sanger